《夜漫漫》
宋代·白玉蟾

雷声初散天成霁，雨改青山颜色翠。
清猿啸夜月濛胧，木客暗吟悽怆意。
麻姑峰头一缕云，苒苒如绵飘羽袂。
良宵展转不成眠，天外青鸾何未至。
碧空冷露落无声。谁见幽人挥玉涕。
情绪纷纶天籁起，起读璚书言语秘。
晓雾护寒山狗吠，红日松窗金缕细。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。